Гриффинтæ

Гриффинтæ () — америкайæг анимацигонд ситком, Сет Макфарлейны конд Fox Broadcasting Company-йæн. Сюжеты астæу ис æнæрæмстмæ бинонтæ Гриффинтæ: ныййарджытæ Питер æмæ Лоис, сæ сывæллæттæ Крис, Мег æмæ Стьюи, афтæмæй ма Брайан дæр — куыдз антропоморфон миниуджытимæ. Ситкомы архайд цæуы Куаходжы, æрымысгæ горæтгæрон Провиденсы, Род-Айленды штаты. Мультфильмы юморы фылдæр хай у ’вдыст, ахæм, «балыгтæй», зæгъгæ, кæдонæн сæ фылдæр сюжетмæ ницы бар дарынц æппындæр æмæ алыхуызон пысмил æмæ дайуаг темæтыл джидзæгтæ хæддарынц, куыд: политикæ, цагъайрад, æнæбондзинад, феминизм, фырнард æмæ æнд.

«Гриффинты» хъуыды Макфарлейнмæ нырма колледжы фæзынди, фæлæ йæ йæ сæххæст кæнынмæ равдæлд æрмæстдæр йæ фыццаг анимацион проектты «Ларрийы Цард» æмæ «Ларри ’мæ Стив»-ы фæстæ. Рацарызта цын сæ сæйраг нывгоймæгты, Ларри æмæ йæ куыдз Стивы, Питыр æмæ Брайанмæ, куыд уайынц, афтæ. 1988-æм азы Сет видеоист скодта 7-минут пилотон эпизод æмæ йæ равдыста телеканал Fox-ы сæргълæуджытæн, кæдоны зæрдæмæ фæцыди æмæ йын фæндаджы бар раттой. Ситком фæцис æртæ сезоны æмæ йæ 2002-æм азы сæхкæдтой. Фæлæ «Гриффинтæ» DVD-ыл иттæг хорз уæй кæй цыдысты æмæ ма сæ уæллейау рейтингтæ Adult Swim блочы æвдисгæйæ, цæ аивын кæнын кодтой сæ хъуыдытæ æмæ та сериал сæндидзыд 2004-æм азы.

Сериал 16 хатт уыди номхуынд Праймтайм премимæ «Эмми» (рамбылдта-иу æй 4 хатты) æмæ 11 хатт преми «Энни»-мæ, кæцыйы рамбылдта 3 хатты. 2009-æм азы уыди номхуынд «Эмми»-премимæ, категори «Хуыздæр комедион сериал»-ы. 1961-æм азы «Флинстоунты» фæстæмæ та уыцы номинацийы уыди анимацигонд проект. «Гриффинтæ» иу æмæ дыууæ хатт нæ уыди культон сериалыл нымад, кæд æмæ-иу æмафон йæ фыдгой дæр кодтой, зæгъæм, «Симпсонтимæ» æнгæсы тыххæй.

Категори:Мультсериалтæ алфавитмæ гæсгæ